CELEX: 62020CN0571
Language: et
Date: 2020-10-31 00:00:00
Title: Kohtuasi C-571/20: Eelotsusetaotlus, mille on esitanud Tribunale di Potenza (Itaalia) 31. oktoobril 2020 – OM versus Ministero dell’Istruzione, dell’Università e della Ricerca – MIUR jt

25.1.2021   
            
            
               ET
            
            
               Euroopa Liidu Teataja
            
            
               C 28/25
            
         
      Eelotsusetaotlus, mille on esitanud Tribunale di Potenza (Itaalia) 31. oktoobril 2020 – OM versus Ministero dell’Istruzione, dell’Università e della Ricerca – MIUR jt
      (Kohtuasi C-571/20)
      (2021/C 28/40)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale di Potenza
      
         Põhikohtuasja pooled
      
      
         Hageja: OM
      
         Kostjad: Ministero dell’Istruzione, dell’Università e della Ricerca – MIUR, Ministero dell’Economia e delle Finanze, Presidenza del Consiglio dei Ministri, Conservatorio di Musica „E.R. Duni“ di Matera
      
         Eelotsuse küsimused
      
      
                  1.
               
               
                  Kas ELTL artikli 45 [lõige] 4 on kooskõlas või ilmselgelt vastuolus Euroopa Liidu aluslepingute normide ja põhimõtetega (ELTL artikli 45 [lõiked] 1, 2 ja 3), milles nähakse ette isikute vaba liikumine liidu liikmesriikide piires, ja eelkõige 12. detsembri 2006. aasta direktiiviga 2006/123/EÜ (nn Bolkesteini direktiiv) (1), mis võeti Itaalia õigusesse üle 26. märtsi 2010. aasta seadusandliku dekreediga nr 59 (GURI nr 94, 23.04.2010)?
               
            
                  2.
               
               
                  Kas ELTL artikli 45 [lõige] 4, kuivõrd selles tehakse vahet avaliku teenistuse ja erasektori töötajatel, on lisaks eespool juba viidatud normidele vastuolus ka EL toimimise lepingu normidega, milles keelatakse igasugune inimeste diskrimineerimine (vt selle kohta Euroopa Inimõiguste Kohtu 25. märtsi 2014. aasta otsus Biasucci jt vs. Itaalia)?
               
            
                  3.
               
               
                  Kas Itaalia seadus nr 508/99 on samuti vastuolus Euroopa Liidu õigusnormidega, mis keelavad samaväärse toimega meetmed, millele on viidatud EÜ asutamislepingu artiklites 28 ja 29, mis on pärast Lissaboni lepinguga tehtud reformi üle võetud Euroopa Liidu toimimise lepingu artiklites 34 ja 35 – meetmed, mis on EL lepingu alusel keelatud, kuna need võivad võrreldes teiste liikmesriikide kodanikega mõjutada mõnede liikmesriike kodanikke seoses isikute vaba liikumise, palgatingimuste, sotsiaalkaitse ja töötingimustega?
               
            
         (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturul (ELT 2006, L 376, lk 36).